proxectonos/corpus_dominio_legal_administrativo_tmp huggingface dataset:
10/06/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 56/2013

Resolución do 20 de maio de 2013, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Laxe (expediente IN407A 56/2013). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación LMT, CT Fenllido. Situación: concello de Laxe. Características técnicas: Liña de media tensión soterrada a CT Fenllido, a 20 kV, cunha lonxitude de 0,084 km, coa orixe no paso aéreo-subterráneo a realizar en apoio n.° 88 existente da LMT CBA-804, no tramo entre o CT praia de Laxe (expediente 123/94) e a derivada ao CT Vila Amparo (expediente 97/97), en condutor RHZ1-2OL-12/20kV 3(1x95) Al e final no CT Fenllido proxectado. Centro de transformación prefabricado, cunha potencia de 400 kVA e unha relación de transformación de 20.000/400-230 V. Saídas rede de baixa tensión soterrada, cunha lonxitude de 0,030 km, coa orixe no CT Fenllido proxectado, condutor XZ1. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.° andar, 15071 A Coruña, no prazo de vinte días, a partir da última publicación. A Coruña, 20 de maio de 2013. Susana Vázquez Romero Xefa territorial da Coruña
10/06/2013 | Administración LocalMunicipal
Fisterra
Información pública

De conformidade co previsto no Art.44-2 do regulamento de Organización, funcionamento e réxime xurídico das entidades locais, faise público que mediante Resolución do 24 de maio de 2013 delégase, por ausencia deste titular, as funcións da Alcaldía en favor do Sigfrid Mango Moustafa, Santiago Insua Esmorís Recaman.- Fisterra, a 24 de maio de 2013 O ALCALDE, José Manuel Traba Fernández.-
10/06/2013 | Administración LocalMunicipal
Arteixo
Servizos Económicos
Aprobación provisional ordenanza nº 35 reguladora do precio público pola prestación do servizo de comedor asistido no centro de maiores A Baiuca e comedor a domicilio

O Concello Pleno, en sesión celebrada o 30 de maio de 2013, acordou o establecemento e exixencia dun prezo público pola prestación do servizo de comedor asistido no centro de maiores A Baiuca e comedor a domicilio, aprobando provisoriamente a ordenanza nº 35, non fiscal, reguladora do precio público pola prestación do servizo de comedor asistido no centro de maiores A Baiuca e comedor a domicilio. Dito acordo de aprobación provisional foi adoptado en virtude do sinalado no artigo 41 do Real Decreto 2/2004, de 5 de marzo, polo que se aproba o texto refundido da lei reguladora das facendas locais, exponiéndose ao público por un prazo de trinta días, segundo establece o artigo 49 da Lei 7/85, de 2 de abril, mediante inserción deste edicto no BOP e no diario “La Voz de Galicia”, así como en cumprimento dos preceptos citados, no Taboleiro de edictos do Concello. Dito prazo comenzará a contar a partir da derradeira das publicacións producidas, podendo os interesados examinar o expediente e presentar, no seu caso, as reclamacións que estimen oportunas. Rematada a exposición pública, a Corporación resolverá as reclamacións que fóran presentadas. Se tales reclamacións non se tiveran producido, entenderáse definitivamente adoptado, publicando o texto íntegro de tal modificación. Arteixo 30 de maio de 2013, O Alcalde Carlos Calvelo Martínez
10/06/2013 | Administración LocalMunicipal
Cabana de Bergantiños
Aprobación inicial modificación límite de gasto non financieiro e da base nº 4 das de execución do orzamento 2013

Aprobado inicialmente polo Pleno da Corporación en sesión ordinaria celebrada o 30 de maio de 2013, a modificación do límite de gasto non financieiro como consecuencia da nova avaliación do cumprimento dos obxectivos da Lei 2/2012 (LEPSF), así como a modificación da base nº 4 das de execución do orzamento xeral para o exercicio 2013, en cumprimento co disoposto no artigo 169.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ó público na Intervención deste Concello por un prazo de quince días hábiles –que empezarán a contarse dende o seguinte ó da publicación do presente edicto no BOP-, a fin de que durante o mesmo poidan formularse as reclamacións que se consideren pertinentes, que deberán dirixirse ó Sr. Alcalde da Corporación. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. Cabana de Bergantiños, a 31 de maio de 2013. O alcalde Asdo. José Muiño Domínguez
10/06/2013 | Administración LocalMunicipal
Lousame
Ordenanza fiscal reguladora taxa servizo de sumidoiros e de depuración de augas residuais

O Pleno do Concello, en sesión ordinaria que tivo lugar o día 16 de maio de 2013, adoptou o acordo de aprobar inicialmente modificación da “Ordenanza fiscal reguladora da taxa por servizo de sumidoiros e de depuración de augas residuais”. O expediente de aprobación exponse ó público nas oficinas municipais por un prazo de 30 días hábiles, contados a partir do seguinte ó da publicación deste edicto no BOP de A Coruña, para xeral coñecemento e presentación de reclamacións, si fora o caso, por parte daquelas persoas interesadas no mesmo, en cumprimento do artigo 17 do R. D Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Se non se presentasen reclamacións entenderase definitivamente adoptado o acordo de aprobación provisional, procedéndose a publicación do mesmo e a do texto íntegro da Ordenanza. Lousame, 24 de maio de 2013. A alcaldesa. Asdo.: Mª Teresa Villaverde Pais.
10/06/2013 | Administración LocalMunicipal
Teo
Exposición pública autorización sanitaria AP-11/2013

A fin de completar o expediente de autorización sanitaria para ampliación do Cemiterio Parroquial de Santa María de Lampai, promovido MANUEL JOSÉ BARREIRO SEIJAS, en representación de PARROQUIA DE LAMPAI, e cumprindo o disposto no artigo 52 do Decreto 134/1998, de 23 de abril, de Policía Sanitaria Mortuoria, exponse ao público polo prazo de QUINCE DÍAS, contados a partir do seguinte á publicación deste anuncio no Boletín Oficial da Provincia. Teo, 28 de maio de 2013. O alcalde. Martiño Noriega Sánchez
10/06/2013 | Administración LocalMunicipal
Vedra
Secretaría-Intervención
Edicto conta xeral 2012Edicto conta xeral 2012

Formulada e rendida a Conta Xeral do Orzamento desta Corporación correspondente ao exercicio de 2012 e informada pola Comisión de Economía e Especial de Contas, exponse ao público, cos documentos que a xustifican, na Secretaría desta Entidade por espacio de quince días hábiles, contados a partir do seguinte ao da inserción do presente edicto no Boletín Oficial da Provincia, para que os interesados lexítimos poidan examinala e formular por escrito os reparos e observacións que estimen pertinentes, durante o citado prazo de exposición e os oito días seguintes, de conformidade co disposto nos artigos 116 da Lei 7/1985, de 2 de abril, e 212.3 do Real Decreto Lexislativo 2/2004, de 5 de marzo. Vedra, 31 de maio de 2013. O Alcalde, Asdo.: Carlos Martínez Carrillo
10/06/2013 | Administración LocalMunicipal
A Laracha
Aprobación inicial de padróns fiscais 2013

Aprobación inicial de padróns fiscais do exercicio 2013. O alcalde do Concello da Laracha, nesta data ditou a seguinte resolución: PRIMEIRO.–Aprobar inicialmente os padróns fiscais do exercicio 2013, con referencia a un de xaneiro do 2013, seguintes: Taxa por recollida de lixo. Taxa por postos e barracas. Taxa por entrada de vehículos. SEGUNDO.–Publicar dito acordo no Boletín Oficial da Provincia e abrir o período de exposición pública dos padróns polo prazo dun mes, que empezará a contar dende o día seguinte á publicación. TERCEIRO.–Transcorrido o prazo de exposición pública, os interesados poderán interpoñer ante esta Alcaldía, no prazo dun mes, o recurso de reposición regulado no artigo 14.2 do RDL 2/2004. A Laracha, 29 de maio do 2013. O primeiro Tte. alcalde José Ramón Martínez Barbeito (Sinatura delegada Decreto 14/06/2011. BOP n.º 126, do 04/07/2011)
10/06/2013 | Administración LocalMunicipal
Santiago de Compostela
Urbanismo
Anuncio de información pública LAP/203/2012

FEIXOADA GALICIA, SL solicitou licenza para ampliación de cafetería na avenida LIBERDADE (DA) 9, 000 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/203/2012 pode consultarse no Negociado de Aperturas deste Concello. Santiago de Compostela, 30 de maio de 2013. A concelleira delegada da Área de Desenvolvemento Urbano e Sostible Asdo.: María Pardo Valdés
10/06/2013 | Administración LocalMunicipal
Mugardos
Anuncio aprobación inicial do Regulamento do mercado

O Concello Pleno aprobou inicialmente o “Regulamento de réxime interno do Mercado Municipal de Abastos” en sesión realizada o día 20 de maio de 2013, e sométeo a información pública por un prazo de trinta días hábiles, que se contarán dende o seguinte ao da inserción do presente anuncio no Boletín Oficial da Provincia, ao efecto de que polos/as interesados/as se podan formular as reclamacións ou alegacións que consideren oportunas, ao abeiro do artigo 49 da Lei 7/1985 de 2 de abril, reguladora das bases de réxime local. En caso de non presentarse reclamación algunha, entenderase definitivamente aprobado sen necesidade de novo acordo. Mugardos, 3 de xuño de 2013. O ALCALDE, ASDO) XOSÉ FERNÁNDEZ BARCIA.
10/06/2013 | Otras Entidades y Anuncios ParticularesUniversidades
Universidade da Coruña
Facultade de Ciencias
Acordo de inicio de expediente de recadación de impagados por prezos públicos de matrícula

“Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral de 27 de abril de 2012 mediante a que se aproba o procedemento para a recadación de “impagados” por prezos públicos de matrícula, durante o prazo de dez días naturais contados desde o seguinte ao da publicación deste anuncio, o interesado terá á súa disposición o expediente para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Facultade de Ciencias da Saúde, Campus de A Coruña, en A Coruña, telefono 981167000 extensións 2064, 2060. A Coruña, 24 de maio de 2013 O decano, Jorge Israel Tueros Mander
25/06/2013 | Administración LocalMunicipal
Monfero
Aprobación inicial do expediente de modificación de créditos 4/2013

O Pleno deste Concello, na súa sesión extraordinaria celebrada o día 14 de xuño de 2013, acordou a aprobación inicial do expediente de modificación de créditos n.º 4/2013 por transferencia de créditos entre aplicacións de gastos en distinto grupo de función. En cumprimento do que dispón o artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, o expediente sométese a información pública polo prazo de quince días, que se comezarán a contar desde o día seguinte á publicación deste anuncio no Boletín Oficial da Provincia, para que as persoas interesadas poidan examinalo e presentar as reclamacións que estimaren oportunas. Se logo de que transcorra o prazo non se presentou ningunha alegación, o expediente considerarase aprobado definitivamente. Monfero, 14 de xuño de 2013 O Alcalde Benjamín Modesto Rodríguez Abad
25/06/2013 | Administración LocalMunicipal
A Capela
Expediente de modificación de créditos 1/2013

Unha vez aprobado definitivamente o expediente de modificación de créditos número 1/2013, dentro do vixente orzamento municipal, por un importe de vinte mil euros (20.000,00)€), consonte o preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 17 de xuño de 2013 O alcalde, Manuel Meizoso López
25/06/2013 | Administración LocalMunicipal
O Pino
Convocatoria de axudas en cultura e deportes

ANUNCIO CONVOCATORIA DE AXUDAS EN CULTURA, DEPORTES E PATRIMONIO A Xunta de Goberno Local de data sete de xuño de dous mil trece acordou aprobar as bases para a convocatoria de axudas en materia de cultura, deportes e patrimonio histórico. Os beneficiarios das axudas serán as entidades e asocicións domiciliadas no termo municipal e que exerzan as súas actividades no mesmo en beneficio dos seus habitantes. As peticións dirixiranse ao Sr. alcalde conforme ó modelo de solicitude que se facilitará nas oficinas municipais e adxuntando a documentación esixida nas bases. O prazo de solicitude rematará o día 10 de xullo de 2013. Darase cumprida información nas oficinas municipais. O Pino, 12 de xuño de 2013. Manuel Taboada Vigo O ALCALDE
25/06/2013 | Administración LocalMunicipal
Irixoa
Brigada municipal prevención e extinción de incendios 2013

CONVOCATORIA DE SELECCIÓN DE PERSOAL LABORAL TEMPORAL BRIGADA MUNICIPAL DE PREVENCIÓN E EXTINCIÓN DE INCENDIOS 2013 POSTOS: 1 xefe de brigada 1 peón condutor 3 peóns brigadistas Xornada: 40 horas semanais, en turnos (incluso noite, domingos e festivos), integrándose no dispositivo PLADIGA 2013. DURACIÓN: determinada de 3 meses (do 8-7 a 7-10-2013). SALARIOS (brutos, incluídos todos os conceptos como prorrateo de pagas extras, vacacións, etc.): Xefe de brigada, 1.500 € Peón condutor, 1.300 € Peón, 1.100 € PROCESO SELECTIVO: comprende valoración de méritos establecidos nas bases e celebración de probas: escrita de test, práctica e proba de esforzo e recoñecemento médico (día 4-7-2013). PRAZO DE PRESENTACIÓN DE INSTANCIAS: 8 días naturais (desde o 25 de xuño ao 2 de xullo de 2013), en horario de atención ao público de 9 a 2 (sábados de 10 a 1). BASES: aprobadas por resolución da Alcaldía do 20-6-2013, estando a disposición do público nas dependencias municipais (teléfono 981 - 79 30 01). DEREITOS DE EXAME: xefe, 18 €, e peón condutor e peóns, 16 € (os parados que cumpran certos requisitos terán unha bonificación do 50%). RECURSOS: contra as bases poderá interpoñerse o recurso de reposición (1 mes) e o contencioso-administrativo (2 meses). Irixoa, 20 de xuño de 2013. O alcalde Antonio Deibe Sanmartín
25/06/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación do Plan de conservación de vías provinciais 2013, cuarta fase

ANUNCIO DE APROBACIÓN DO PLAN CONSERVACION VIAS PROVINCIALES 2013 CUARTA FASE A Exma. Deputación da Coruña, en sesión celebrada o 31-5-2013 aprobou O PLAN de CONSERVACIÓN DE VÍAS PROVINCIAIS, CUARTA FASE, integrado polos proxectos que se relacionan: Os ditos expedientes quedarán expostos ao público no Servizo de Patrimonio e Contratación, durante o prazo de dez días, contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto lexislativo 781/86, do 18 de abril. A Coruña, 19-6-2013. O PRESIDENTE O SECRETARIO Asdo.: Diego Calvo Pouso Asdo: José Luis Almau Supervía
25/06/2013 | Administración LocalMunicipal
Muxía
Anuncio de aprobacion definitiva de modificación de crédito

ANUNCIO APROBACIÓN DEFINITVA DE EXPEDIENTES DE MODIFICACIÓN DE CRÉDITO O Pleno da Corporación, en sesión de data 16 de maio de 2013, aprobou inicialmente o expediente de modificación de crédito “Transferencia de crédito 1/2013”. Segundo o previsto nos arts.179,177.2 e 169 do RDL 2/2004, polo que se aproba o texto refundido da Lei reguladora das facendas locais, este acordo inicial foi exposto ao público durante o prazo de 15 días hábiles dende a súa publicación no BOP de data 27 de maio de 2013. Dado que durante dito prazo non se presentaron reclamacións contra o acordo inicial, e de conformidade co previsto no artigo 169.3 do RDL 2/2004, faise público que, despois deste expediente, o resumo por capítulos do estado de gastos e ingresos do orzamento do exercicio 2013 queda como segue, aos efectos da súa aprobación definitiva e entrada en vigor: TRANSFERENCIA DE CRÉDITO 1/2013 O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Dado que esta modificación modifica tamén o Anexo de Investimentos do orzamento do exercicio 2013, en canto ás inversión financiadas a través do programa POS 2013, indicar que en tal anexo sustitúese a obra de “Mellora alumeado público en Quintáns, Suxo, Senande e outros lugares” pola obra de “Acondicionamento camiño Prado da Costa entre Peropombo e Suxo”. Muxía, a 14 de xuño de 2013. O ALCALDE Félix Porto Serantes
25/06/2013 | Administración LocalMunicipal
Bergondo
Contratación
Anuncio de contratación da subministración, mediante renting, de nove equipos de impresión multifunción para o Concello de Bergondo, mediante procedemento aberto con multiplicidade de criterios de valoración

a) Organismo: Concello de Bergondo (A Coruña) b) Dependencia que tramita o expediente: Secretaría Xeral – Servizo de Contratación Tipo: Contrato de subministración Descrición: Subministración, mediante renting, de nove (9) equipos de impresión multifunción para o Concello de Bergondo a) Tramitación: ordinaria b) Procedemento: aberto, con multiplicidade de criterios de valoración c) Criterios de adxudicación: Son os establecidos na cláusula 11 do Prego de cláusulas administrativas particulares A duración do contrato será de corenta e oito (48) meses. Non se contempla a posibilidade de prórroga. Sen IVE: 82.492,56 euros IVE: 17.323,44 euros Con IVE: 99.816,00 euros Non se esixe 5% do prezo de adxudicación, IVE excluído No Perfil do Contratante do órgano de contratación (http://www.contratosdegalicia.es/ ou www.bergondo.es ) ou en: a) Entidade: Secretaría Xeral, Servizo de Contratación do Concello de Bergondo Enderezo: Estrada da Coruña, núm.12, 15165 Bergondo (A Coruña) b) Teléfono: 981 791 252 c) Fax: 981 794 233 d) Enderezo electrónico: contratación@bergondo. es Data límite de obtención de documentos: Ata as 14:00 horas do día sinalado como derradeiro para a presentación de ofertas a) Data límite de presentación: Quince (15) días naturais, de 9:00 a 14:00 horas (os sábados de 9:00 a 13:00 h), contados dende o seguinte ó da publicación deste anuncio no BOP. Se o derradeiro día fose inhábil, prorrogarase ó seguinte. b) Documentación que deberá presentarse: En tres sobres pechados, asinados polo licitador ou persoa que o represente, que conterán a documentación esixida na cláusula 11 do Prego que rexe esta contratación. c) Lugar de presentación: Rexistro Xeral do Concello de Bergondo Tódolos gastos correspondentes á publicación de anuncios en diarios e boletíns oficiais serán por conta do adxudicatario. Bergondo, 14 de xuño de 2013 A alcaldesa Alejandra Pérez Máquez
25/06/2013 | Administración LocalMunicipal
Bergondo
Contratación
Anuncio de contratación do servizo de realización da cartografía e ortofoto dixital do termo municipal de Bergondo, mediante procedemento aberto con único procedemento de adxudicación, factor prezo

a) Organismo: Concello de Bergondo (A Coruña) b) Dependencia que tramita o expediente: Secretaría Xeral – Servizo de Contratación Tipo: Contrato de servizos Descrición: Realización da Cartografía 1:5000 (BTG); 1:2000 e 1:1000 e Ortofoto dixital do Termo Municipal a) Tramitación: ordinaria b) Procedemento: aberto, con único criterio de adxudicación, factor prezo A duración do contrato será de cinco (5) meses. Sen IVE: 67.300,00 euros IVE: 14.133,00 euros Con IVE: 81.433,00 euros Será financiado parcialmente pola Deputación Provincial da Coruña. Non se esixe 5% do prezo de adxudicación, IVE excluído No Perfil do Contratante do órgano de contratación (http://www.contratosdegalicia.es/ ou www.bergondo.es ) ou en: a) Entidade: Secretaría Xeral, Servizo de Contratación do Concello de Bergondo Enderezo: Estrada da Coruña, núm.12, 15165 Bergondo (A Coruña) b) Teléfono: 981 791 252 c) Fax: 981 794 233 d) Enderezo electrónico: contratación@bergondo. es Data límite de obtención de documentos: Ata as 14:00 horas do día sinalado como derradeiro para a presentación de ofertas a) Data límite de presentación: Quince (15) días naturais, de 9:00 a 14:00 horas (os sábados de 9:00 a 13:00 h), contados dende o seguinte ó da publicación deste anuncio no BOP. Se o derradeiro día fose inhábil, prorrogarase ó seguinte. b) Documentación que deberá presentarse: En dous sobres pechados, asinados polo licitador ou persoa que o represente, que conterán a documentación esixida na cláusula 8 do Prego que rexe esta contratación. c) Lugar de presentación: Rexistro Xeral do Concello de Bergondo Tódolos gastos correspondentes á publicación de anuncios en diarios e boletíns oficiais serán por conta do adxudicatario. Bergondo, 14 de xuño de 2013 A alcaldesa Alejandra Pérez Máquez
25/06/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Disolución da ADSG Muxiana de Vacún. Expediente 15/886

En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección o día 7/06//2013, depositouse certificado da Asemblea Xeral Extraordinaria na que se acorda a Disolución da, da organización de empresarios denominada “ASOCIACION DE DEFENSA SANITARIA GANDEIRA MUXIANAD E VACUN”, Expediente 15/886. Asina o certificado da Acta de Disolución: Manuel Marcote s Santos, secretario. A certificación depositada poderá ser examinada por calquera persoa interesada. A Coruña, 11 de xuño de 2013 A XEFA TERRITORIAL DE TRABALLO E BENESTAR. Asdo.: Mª del Pilar Caridad Alonso
25/06/2013 | Administración LocalMunicipal
San Sadurniño
Exposición pública do padrón fiscal

A Xunta de Goberno Local deste Concello, en sesión celebrada o día 11 de xuño de 2013, acordou aprobar o padrón cobratorio correspondente ó abastecemento domiciliario de auga potable do primeiro cuadrimestre do ano 2013, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón exponse ó público polo prazo de quince días hábiles, a contar dende o día seguinte á da súa publicación do presente no Boletín Oficial da Provincia, os efectos de seu exame e posibles reclamacións, dito anuncio ten carácter de notificación colectiva, conforme determina o artigo 102.3 da Ley 58/2003, de 17 de decembro, xeral tributaria. De non producirse reclamacións o citado padrón, se entenderá definitivamente aprobado. San Sadurniño, 14 de xuño de 2013. O Alcalde, Secundino García Casal
25/06/2013 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do Plan parcial do solo urbanizable delimitado número 11 (SUD-11). Muíño de Vidán

A Xunta de Goberno Local da Cidade de Santiago de Compostela, na sesión que tivo lugar o día 7 de marzo de 2013, adoptou o seguinte acordo: Primeiro. –Aprobar inicialmente o Plan parcial de ordenación do SUD-11 (Muíño de Vidán), presentado con data 28 de decembro de 2012 por ZOAR RESIDENCIAL, S. L. coa condición de que, antes da exposición pública, se emenden as deficiencias anteriormente sinaladas, ademais das que se recollen nos informes emitidos polos arquitectos xefes dos Servizos de Programación e de Planeamento. Segundo. –Unha vez que se emenden as deficiencias sinaladas, someterase o expediente a información pública durante o prazo dun mes, mediante anuncios que para o efecto se publicarán no Diario Oficial de Galicia e en dous xornais dos de maior circulación na provincia. Simultaneamente, practicarase citación persoal aos propietarios das parcelas afectadas, segundo figuran no Catastro, e publicarase o correspondente edicto no Boletín Oficial da Provincia. Durante o trámite de información pública solicitaranse os informes das empresas subministradoras de servizos, o do organismo autónomo Augas de Galicia e o do director xeral do Patrimonio Cultural.” Con data 13 de maio de 2013, a promotora presentou un documento de cumprimentación do sinalado no acordo de aprobación inicial. Con independencia do trámite de información pública, resulta necesaria a citación persoal dos propietarios das parcelas incluídas no ámbito do Plan parcial, segundo figuren no catastro. Para este efecto, publícase este edicto, que servirá de notificación, consonte ó previsto no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común, aos seguintes propietarios que, por ser descoñecidos ou non atoparse no seu domicilio, non puideran ser citados persoalmente. Durante o prazo dun mes, a contar dende o día seguinte ao da publicación deste anuncio no Boletín Oficial da Provincia, estes propietarios poderán consultar o expediente no Servizo de Planeamento e Xestión e formular por escrito as alegacións que xulguen oportunas. Santiago de Compostela, 10 de xuño de 2013. A concelleira da Área de Desenvolvemento Urbano e Sostible Asdo.: María Pardo Valdés
25/06/2013 | Administración LocalMunicipal
Oroso
Notificación a Manuel García García e José Piedra Vázquez, exp. urb.2011/040- caducidade e arquivo

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de caducidade e arquivo no expediente de licenza de adecuación dun garaxe en planta soto dun edificio, na Rúa Xuncal, nº 5, soto, edificio Ríos, Sigüeiro, xa que se intentou a notificación e non se puido realizar, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 19/12/2012 polo que poderá comparecer na Secretaría do Concello de Oroso no prazo de 10 días desde a presente publicación para o coñecemento do contido íntegro e constancia de tal coñecemento. “Primeiro.- Declarar a CADUCIDADE do expediente de solicitude dunha licenza de adecuación dun garaxe en planta sótano de edificio, na Rúa Xuncal, nº 5, sótano, edificio Rios, Sigüeiro, que formula Manuel García García con NIF XXXXXXXXX e con enderezo a efectos de notificacións na Rúa Alfredo Brañas, nº 10, baixo, Santiago de Compostela, 15711, por transcorrer o prazo legalmente establecido para a subsanación das faltas e a presentación da documentación solicitada, sen que o interesado realizara as actuacións necesarias para reanudar a tramitación. Segundo.- Declarar concluso o procedemento e ordenar o arquivo do expediente nº UR.2011/040 Terceiro.- Notifíquese a presente resolución ó solicitante”. Procedemento de execución de acto administrativo firme. Este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 107 da Lei 30/1992, do 26 de novembro, de réxime xurídico das Administracións públicas e do procedemento administrativo común). Igualmente, se estima que o dito acto decide directa ou indirectamente o asunto de fondo, determina a imposibilidade de continuar o procedemento, produce indefensión ou prexuízo irreparable a dereitos e intereses lexítimos, pode interpoñer, no prazo dun mes a partir do día seguinte ao da súa notificación, un recurso potestativo de reposición, que terá que fundamentar en calquera dos motivos de nulidade ou anulabilidade previstos nos artigos 62 e 63 da dita Lei 30/1992. Todo iso sen prexuízo da realización de cantas accións estime oportunas na defensa dos seus intereses lexítimos. Oroso, 13 de xuño de 2013. O ALCALDE-PRESIDENTE. Dulcenombre Baños Jia
25/06/2013 | Administración LocalMunicipal
San Sadurniño
Aprobación inicial de modificación de crédito

ANUNCIO Aprobación de expediente de modificación de créditos número 01/2013 O Pleno deste Concello, en sesión celebrada o pasado día catorce de xuño de dous mil trece, aprobou inicialmente o expediente de modificación de crédito n.º 01/2013, de suplemento de crédito con cargo ó remanente de tesoureiría, por unha cantidade total de OITENTA E OITO MIL DOUSCENTOS VINTEÚN EUROS CON QUINCE CÉNTIMOS (88.221,15 euros), dentro do orzamento do presente ano 2013. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 17 de xuño de 2013. O alcalde Secundino García Casal
25/06/2013 | Administración LocalMunicipal
Melide
Licenza de apertura de establecemento

ANUNCIO Solicitada neste Concello, por D.ª PATRICIA FERNANDA LITE CARVALHO AMO, autorización para a apertura dun establecemento para ALBERGUE TURÍSTICO sito no Cantón San Roque, n.º 9 entreplanta dereita, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 17 de xuño de 2013. A ALCALDESA M.ª Ángeles Vázquez Mejuto
25/06/2013 | Administración LocalMunicipal
Vilasantar
Exposición pública conta xeral 2012

Formulada e rendida a Conta Xeral desta Entidade correspondente ao exercicio 2012, integrada polas contas e estados a que fai referencia o artigo 209 do R. D. L.2/2004, do 5 de marzo, polo que se aproba o Texto refundido da lei reguladora das facendas locais, e informada pola Comisión Especial de Contas, exponse ao público, cos documentos que a xustifican, na Secretaría deste Concello, durante quince días hábiles, contados a partir do seguinte ao da inserción do presente anuncio no Boletín oficial da Provincia, co obxecto de que os interesados poidan examinala e formular por escrito as reclamacións, reparos e observacións que estimen pertinentes, durante o dito prazo de exposición e os oito días seguintes, de conformidade co disposto no artigo 193 do citado texto legal e demais disposicións concordantes vixentes. Vilasantar, 11 de xuño de 2013 O alcalde Fernando Pérez Fernández
25/06/2013 | Administración LocalMunicipal
Cambre
Vehículos abandonados

Incoados os expedientes de vehículos abandonados que se relacionan, e logo de intentar a notificación aos seus propietarios sen que esta se puidera efectuar, de acordo co establecido no artigo 59.5 da Lei 30/92, de 26 de novembro, se publica este anuncio no Boletín Oficial da Provincia facendo constar que para os efectos previstos nos artigos 85 e 86 do Real decreto lexislativo 339/1990, de 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial ponse en coñecemento dos propietarios dos vehículos relacionados a continuación que os mesmos permaneceron estacionados por un período superior a un mes no mesmo lugar, presentando desperfectos que fan imposible o seu desprazamento polos seus propios medios. Por todo isto, e ao abeiro do disposto nos artigos 85 e 86 do Real decreto lexislativo 339/1990, de 2 de marzo, requíreselles para que dentro do prazo dun mes, a contar a partir do día seguinte ao desta publicación, retiren os vehículos incluidos nesta relación do lugar no que se atopan estacionados, advirtíndolles que transcorrido o prazo dun mes desde a publicación deste requirimento sen que se retiren, os vehículos pasarán a ter a consideración de residuos sólidos urbanos e procederase a súa eliminación de acordo coa normativa ambiental aplicable. Esta resolución non pon fin á vía administrativa, e por tratarse dun acto de trámite non cabe recurso contra a mesma, todo isto de acordo cos artigos 107 e seguintes da Lei 30/1992 de 26 de novembro. Cambre, 12 de xuño de 2013 O alcalde Manuel Rivas Caridad
14/06/2013 | Administración LocalMunicipal
Bergondo
Secretaría
Convocatoria de persoal para limpeza de praias

ANUNCIO CONVOCATORIA DE CONTRATACIÓN LABORAL Por resolución de Alcaldía núm.474/2013, do 11 de xuño, aprobáronse as bases reguladoras para a contratación laboral temporal de doce prazas de PEÓNS/NAS durante 3 meses para a campaña de limpeza de praias 2013. Prazo de presentación: 4 días naturais dende o día seguinte ó de publicación do presente anuncio no Boletín Oficial da Provincia. As bases atópanse expostas no taboleiro de anuncios do Concello e na páxina web: www.bergondo.es Bergondo, 11 de xuño de 2013. A alcaldesa Alejandra Pérez Máquez
14/06/2013 | Administración LocalMunicipal
Boiro
Delegación da Alcaldía

RESOLUCIÓN DO ALCALDE Considerando que o día 11 de xuño, o señor alcalde ausentarase do termo municipal o ter que asistir a un acto institucional en Madrid. Considerando as funcións que o artigo 47 do Real decreto 2.568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, atribúe aos tenentes de alcalde, RESOLVO: Primeiro. –Nomear alcalde en funcións ao primeiro tenente de alcalde, don Fernando Manuel García, o día 11 de xuño de 2013. Segundo. –Ordenar a publicación da presente resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á vía administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes, contado desde o día ó de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo, no prazo de dous meses, contados desde a mesma data, sen perxuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ó Pleno na seguinte sesión ordinaria que se convoque. Boiro, 07 de xuño de 2013. Ante min O alcalde A secretaria Asdo.: Juan José Dieste Ortigueira Asdo.: Raquel B. Bahillo Varela
14/06/2013 | Administración LocalMunicipal
Ortigueira
Secretaría
Anuncio formalización contrato administrativo especial

Con data 2 de maio de 2013 formalizouse, entre BOGDAN ALEXANDRU PINDADO BISQUERT con NIF XXXXXXXXX, e o Concello de Ortigueira, o contrato administrativo especial de explotación da cafeteria e servizo de mantemento e limpeza das instalacións e dependencias do Centro de Interpretación e Recepción de Visitantes sito no Malecón s/n da Vila de Santa Marta, sendo o canon anual de 2.500 euros máis iva. O que se fai público en cumprimento do disposto no artigo artigo 154 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público Ortigueira, 5 de xuño de 2013. O alcalde Rafael J. Girón Martínez
14/06/2013 | Otras Entidades y Anuncios ParticularesDiversos
Información pública

Por medio da presente, e ó amparo do disposto no art.201 do Regulamento do Dominio Público Hidráulico (Real Decreto 849/1986, de 11 de abril) convócase a tódolos usuarios á Xunta Xeral que terá lugar na antiga Escola do Picho (Abuín-Baroña), o vindeiro día 27 de xullo de 2013 ás 19:30 horas en primeira convocatoria e ás 20:00 horas en segunda convocatoria, de acordo coa seguinte orde do día: 1.º- Exame e no seu caso aprobación do proxecto de estatutos redactado pola comisión nomeada na primeira xunta celebrada o día 04 de maio de 2013, polos que haberá de rexerse a “Comunidade de Usuarios Veciños da Igrexa e Abuín” (Baroña-Porto do Son). 2°.- Acordo sobre o depósito e exposición pública do referido proxecto de estatutos, e anuncios a realizar. Baroña (Porto do Son), a 05 de xuño de 2013 Asdo. Luís Vicente Calo Vázquez Presidente da Comunidade
14/06/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 299/2009

Para os efectos previstos na Lei 5411997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, de 1 de decembro (B. O. E. N° 310), sobre autorización de instalacións de enerxía eléctrica, sométese a información pública a petición da autorización administrativa e a declaración de utilidade pública, en concreto, da instalación eléctrica que se cita: Solicitante: Red Eléctrica de España, S. A. U. Domicilio social: Paseo Conde de los Gaitanes, n.° 177, La Moraleja, 28109 Alcobendas (Madrid). Denominación: modificado nova subestación de transporte Regoelle 220 kV. Situación: Concello de Dumbría Características Técnicas: Nova subestación de Regoelle coas seguintes características principais: Tensión nominal: 220 kV. Tensión máis elevada para o material (Um): 245 kV. Tecnoloxía: GIS. Instalación: Interior. Intensidade de curtocircuíto de corta duración: 50 kA. Parque de 220 kV cunha configuración de dobre barra con acoplamento, seis posicións, das cales cinco serán de liña e unha posición de acoplamento e medida.0 parque deseñase para ser ampliado en tres posicións que quedarán de reserva.0 aparellaje de 220 kV estará composto por módulos brindados montados no interior dun edificio construído ao efecto, con illamento en SF6 e equipos convencionais como as autoválvulas. As conexións desde a zona de pórticos de liña ata o edificio GIS realizaranse mediante tubo blindado encapsulado en SF6. A relación concreta e individualizada dos bens ou dereitos afectados polo procedemento de expropiación forzosa figura no anexo. A declaración de utilidade pública, segundo o artigo 54 da Lei 54/1997, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examina-lo expediente e presentar as súas alegacións nesta Xefatura Territorial, sita no Edificio Administrativo de Monelos, rúa Vicente Ferrer, 2, 2°andar, no prazo de vinte días, a partir da última publicación ou notificación individual. É de significar que esta publicación se realiza igualmente para os efectos determinados polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os interesados sexan descoñecidos, se ignore o lugar de notificación, ou ben cando, intentada a notificación, non se puidese realizar, e deste xeito dirixir ao Ministerio Fiscal as dilixencias que se produzan sobre estes, de conformidade co artigo n°5 da Lei de 16 de decembro de 1954 sobre expropiación forzosa. A Coruña, 9 maio de 2013 Susana Vázquez Romero Xefa Territorial da Coruña
14/06/2013 | Administración LocalMunicipal
Sada
Alcaldía
Trámite de audiencia RP 4/2013

Vista a reclamación de responsabilidade patrimonial presentada o 24 de xaneiro de 2013 (RXE.- 529/2013) por DªVictoria Antonia Graner Roguera, como consecuencia do funcionamento dos servicios públicos municipais, e dado que non se lle puido practicar a notificación correspondente ao trámite de audiencia no domicilio que figura no expediente administrativo (RP 04/2013), por medio deste anuncio notifícaselle, de conformidade co disposto no art.59.5 da Lei 30/1992, do 26 de novembro, de réxime xurídico das Administracións Públicas e do procedemento administrativo común, e pónselle de manifesto que o expediente se atopa en trámite de audiencia á súa disposición na Secretaría Xeral do Concello, e para o coñecemento do contido íntegro do antedito acto no prazo de dez días hábiles seguintes ao da publicación deste anuncio no Boletín Oficial da Provincia. Transcorrido o devandito prazo, comunícaselle que a notificación surtirá plenos efectos e se terá por cumprido o dito trámite. Sada, 28 de maio de 2013 O Alcalde, Asdo.: Ernesto Anido Varela
14/06/2013 | Administración LocalMunicipal
Carballo
Aprobación inicial da imposición e ordenación das taxas da Ordenanza Fiscal nº 28, reguladora das taxas por actividades e servizos relacionados co control animal

O Pleno da Corporación, na sesión ordinaria do 27 de maio de 2013 adoptou, entre outros, o acordo de imposición das taxas de taxas pola prestación dos servizos de hixiene pública para a xestión das competencias municipais en materia de control animal, e pola realización por parte municipal daquelas actividades que, provocadas por accións e omisións do suxeito pasivo -mesmo efectuadas sen contravención ás disposicións contidas na normativa municipal reguladora da protección e tenza de animais-, se dirixan á execución dos actos materiais necesarios para a preservación ou restablecemento das condicións de salubridade ou seguridade preexistentes á produción da acción e omisión, e a conseguinte ordenación a través da Ordenanza Fiscal nº 28, reguladora das taxas por actividades e servizos relacionados co control animal. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, ao día seguinte ao da publicación do anuncio no B. O. P. Carballo, 28 de maio de 2013. O ALCALDE, Evencio Ferrero Rodríguez
14/06/2013 | Administración LocalMunicipal
Coristanco
Exposición conta xeral 2012

Formulada e rendida a Conta Xeral do Orzamento desta Corporación correspondente ao exercicio de 2012, integrada polo contido ao que fai referencia o art.209 do Real Decreto Lexislativo 2/2004, de 5 de marzo, Texto Refundido da Lei Reguladora das Facendas Locais, e informada favorablemente pola Comisión Especial de Contas, o día 31 de maio de 2013, exponse ao público cos documentos que a conteñen, no departamento de Intervención desta entidade, por espacio de quince días hábiles, contados a partir do seguinte ao da inserción do presente edicto no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no art.212.3 do TRLRFL e demáis disposicións concordantes vixentes. Coristanco, 4 de xuño de 2013 O alcalde, Antonio Pensado Plágaro.
14/06/2013 | Administración LocalMunicipal
Curtis
Modificación orzamentaria

En cumprimento do disposto no artigo 169.3 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, e no artigo 38 do Real Decreto 500/1990, faise público que transcorrido o prazo de información pública do expediente de modificación de crédito 5/2013, por transferencia de crédito 3/2013, aprobado inicialmente en sesión plenaria de 10 de maio de 2013, e non téndose presentado reclamación administrativa algunha contra o citado expediente durante o período de exposición, considérase definitivamente aprobado, co que pasa a ser o resumo por capítulos do orzamento xeral do concello para o exercicio económico 2013 o seguinte: Capítulo 1, Impostos directos.868.758,83 Capítulo 2, Impostos indirectos. 50.000,00 Capítulo 3, Taxas e outros ingresos. 789.574,62 Capítulo 4, Transferencias correntes. 1.287.631,18 Capítulo 5, Ingresos patrimoniais. 8.500,00 Capítulo 7, Transferencias de capital.209.044,20 Capítulo 8, Activos financeiros. 98.190,38 Suma total do estado de ingresos. 3.311.699,21 Capítulo 1, Gastos de persoal. 983.389,71 Capítulo 2, Adquisición de bens correntes e de servizos.…….………………. 1.681.750,07 Capítulo 3, Gastos financeiros. 28.894,52 Capítulo 4, Transferencias correntes. 5.656,00 Capítulo 6, Investimentos reais. 555.971,88 Capítulo 9, Pasivos financeiros. 56.037,03 Suma total do estado de gastos. 3.311.699,21 Segundo o disposto no artigo 171.1 do citado Real Decreto lexislativo 2/2004 e no artigo 38 do Real Decreto 500/1990, poderase interpoñer directamente contra o expediente de transferencia de crédito definitivamente aprobado, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses que empezará a contar dende a data seguinte á publicación deste anuncio. Curtis, 7 de xuño de 2013 O alcalde Asdo: Javier Francisco Caínzos Vázquez
14/06/2013 | Administración LocalMunicipal
Sada
Servizos Económicos
Aprobación inicial do padrón da taxa de abastecemento de auga, saneamento e depuración correspondente ao 4º trimestre do exercicio 2012

Mediante o presente anuncio notificase aos contribuintes que por acordo da Xunta de Goberno Local en sesión celebrado o dia 16 de maio de 2013, aprobouse inicialmente o padrón das taxas por servizo de subministro e abastecemento de auga potable, redes de saneamento e depuración de augas residuais, correspondente ó 4º trimestre do 2012, que estará exposto ao público dito Padrón por prazo dun mes, a contar dende o día seguinte ao da publicación deste anuncio no Boletín Oficial da Provincia, para exame polos interesados e, no seu caso, presentación contra o mesmo e ante este órgano do recurso de reposición previo ó contencioso-administrativo a que se refire o artigo 108 da Lei 7/85, do 2 de abril, considerandose definitivamente aprobado o mencionado padrón de non presentarse reclamacións contra o mesmo durante o período de exposición pública. O presente anuncio ten carácter de notificación colectiva. ao abeiro do art.109 da vixente Lei xeral tributaria. Sada 30 de maio de 2013 O alcalde, Asdo. Ernesto Anido Varela
14/06/2013 | Administración LocalMunicipal
Ortigueira
Secretaría
Anuncio formalización contratos obras DTC-94

De acordo co disposto no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a relación de contratos adxudicados polo Concello de Ortigueira financiados con cargo ao Plan Provincial DTC-UNHA DEPUTACION PARA TODOS OS CONCELLOS O que se fai publico para xeral coñecemento e aos efectos oportunos. Ortigueira, 5 de xuño de 2013 O Alcalde Rafael J. Girón Martínez